KaŽdodenná súČasŤ nášho Života
T ý k a   s a   t o   n á s   v š e t k ý c h

               Vážení spoluobčania,
     dnes sa budeme venovať v našom spoločnom Projekte civilnej ochrane obyvateľstva téme, ktorá zatiaľ, v našej republike nezaznamenala prípad, tak ako napr. v iných krajinách západnej Európy, ďalekého východu alebo USA, Ruska. Je to novodobá forma ohrozovania ľudstva, v mnohých prípadoch veľmi účinná a mimoriadne nebezpečná. Hovoríme o TERORIZME.

ZACHOVAŤ POKOJ A ROZVAHU, NEŠÍRIŤ PANIKU!
Ďalej je potrebné:
•	Improvizovane si chrániť dýchacie cesty vlhkou tkaninou, opustiť urýchlene ohrozený priestor – kolmo na smer vetra a ukryť sa vo vhodnej budove.
•	Sledovať informácie v televízii, rádiu a obecnom (mestskom) rozhlase.
•	Plniť pokyny vydané oprávnenými osobami.
•	Vyhotoviť si improvizované prostriedky ochrany.
•	Utesniť okná, dvere a iné vetracie otvory.
•	Zbytočne netelefonovať.
•	Poskytnúť pomoc susedom a spolupracovníkom (najmä deťom, starším, chorým a bezvládnym osobám).
•	Odstrániť z verejnej komunikácie vlastné vozidlo, ktoré by prekážalo pri činnosti záchranárov.
•	Dodržiavať nariadené hygienické, protiepidemiologické a protiepizootické opatrenia a režimy karantény.
•	Sledovať zdravotný stav rodinných príslušníkov priebežne a zaznamenávať ich telesnú teplotu.

Aké sú prostriedky individuálnej ochrany osôb?
Improvizované  - krátkodobá ochrana na opustenie kontaminovaného priestoru :
•	ochranné rúško z vreckovky, viacerých vrstiev gázy, uteráku, 
•	plášť do dažďa,
•	gumové čižmy,
•	rukavice (igelitové vrecká),
•	rôzne kombinézy z impregnovaných materiálov
•	uzavreté okuliare, lyžiarske, potápačské, motocyklové
•	akákoľvek prikrývka hlavy, čiapka, kukla, šál, dbajte, aby vlasy boli úplne zakryté
POZOR! - VŠETKY ZAKRYTÉ ČASTI POVRCHU TELA MUSIA BYŤ UTESNENÉ

Možné ciele teroristického útoku:
•	významné energetické uzly, plynovody, elektrické rozvodné siete, zdroje pitnej vody
•	strategické dopravné tepny, železnice, cestná doprava, mosty, letiská
•	vodné stavby
•	jadrové zariadenia, elektrárne
•	miesta hromadného zoskupenia občanov
•	nemocnice, zdravotnícke zariadenia
•	strategicky významné hospodárske podniky
•	stavby vládnych  inštitúcií

VTÚ a KM a civilnej ochrany Sl. Ľupča, Odbor CO a KR ObÚ  Žiar nad Hronom
                   				                          Pokračovanie na budúce